cyanic-selkie/wikianc huggingface dataset:
Pete's Dragon (film út 2016)
Plot
De oare deis kriget Grace in tillefoantsje fan 'e sheriff dat immen fan 'e bernebeskerming delkommen is om Pete op te heljen. Mei Natalie by har nimt Grace Pete mei om him ôf te leverjen op it plysjeburo, hoewol't de jonge ferwachtet dat se no weromgeane nei it wâld. Op it lêste momint betinkt Grace har en riidt se mei de beide bern en har heit dochs nei it wâld. As Jack letter op syn wurk komt, docht bliken dat Gavin-en-dy wer op jacht gien binne. Hy set harren efternei. Pete liedt Grace, Natalie en Meacham nei de hoale fan Elliot ta, dêr't er harren, ta folsleine ferbjustering fan Grace en Natalie, yn 'e kunde bringt mei syn draak. De moeting wurdt lykwols rou fersteurd as Gavin en de oare trije houtsjers ferskine, dy't Elliot besjitte mei pylkjes út ferdôvingsgewearen. De draak besiket noch te ûntsnappen, mar falt derhinne, wêrnei't Gavin him mei grouwe keatlings fêstset op in truck mei oplizzer en mei werom nimt nei Millhaven.
Elim (Sigerswâld)
Gemeente
De kristlik-grifformearde gemeente fan Sigerswâld-De Wylp is yn 1960 stifte. Doe gyng ûnder lieding fan D.J. Klein-Onstenk, dy't letter dûmny waard en as finzenisdûmny bekendheid krige, de herfoarme evangelisaasje oer nei it tsjerkegenoatskip fan de Kristlik-Grifformearden. By de oprjochting yn 1960 telde it tal leden 110, tsjintwurdich (2018) is dat tal mear as ferdûbele. De gemeente fierde yn 2010 it fyftich-jierrich jubileum.
Olân
Skiednis
Al rûn 1860 waard Olân mei in daam mei it fêste lân ferbûn, mar dizze daam waard troch stoarmfloeden meardere kearen fuort slein. Tusken 1925 en 1927 waard in daam boud dy't no noch altyd bestiet. Op de daam is in smelspoarbaan boud dy't fan de fêste wâl oant en mei Nees rint. Yn it begjin waarden de karren op dizze spoarwei troch seilen foarút brocht, letter waard oerstapt op lytse moterkes.
Stienwikerlân
Plakken
It haadplak fan de gemeente is Stienwyk. De gemeente telt 2 stêden, Stienwyk en Follenhove, en 29 doarpen en 17 buorskippen.
Emiel Stoffers
Eamel Bôle
Stoffers brûkte de koronakrisis foar in karriêreswitch nei keunstskilder ûnder de namme Eamel Bôle.
Tenktearen
De Tenktearen (Latyn: Tencteri) wiene in Germaanske stam dy't yn de tiid fan Julius Caesar tegearre mei de Usipeten foar 55 f.Kr. út har gebiet ferdreaun waarden troch de Germaanske Sueven ûnder Ariovistus. Sy wykten út nei de rjochterouwer fan de Ryn benoarden it gebiet fan de Sjatten, yn it stamlân fan de Menaapjers, dy't sels útwykten nei de oarekand fan de Ryn. Yn 55 f.Kr. waarden de Tenktearen en Usipeten ferpletterjend ferslein troch it Romeinske leger ûnder Julius Caesar. thumb|240px|Germaanske folken om 50 hinne Noardwestlik fan de Tenktearen libben oant yn de 1e iuw de Brukteren. Nei de ferneatiging fan de Brukteren waard har plak ynnaam troch de Chamaven, dy't sadwaande de buorlju fan de Tenktearen waardende.
Sint Anthony Gasthûs (Boalsert)
Fan it gasthûs is gjin stichtingsbrief bewarre bleaun en ek is net bekend oft it stifte waard troch de oerheid, in gilde, de tsjerke of begoedige woldoggers. It Gasthûs hie as taak om de soarch te ferlienen oan de âlderein. Yn it earstoan barde dat troch de mooglikheid om jin yn te keapjen. Dan krige men wenromte en fersoarging (nei donaasjes op fêste tiden) yn it saneamde proveniershûs. Ien fan de bewenners wie Japik Gysberts, de heit fan dichter Gysbert Japicx, en ek de man dy't in grut oandiel hie yn de bou fan it stedhûs fan Boalsert.
Antrasyt (kleur)
By additive kleurminging (bgl. op tillefyzjes en kompjûterskermen) is antrasyt in tertiêre kleur, dy't oanmakke wurdt troch it mingen fan alle trije primêre kleuren (read, grien en blau). By subtraktive kleurminging (bgl. yn 'e druktechnyk) is it krektlyk in tertiêre kleur, dy't yn prinsipe produsearre wurdt troch de ferminging fan 'e primêre kleuren maginta, giel en syaan. Yn 'e praktyk wurdt lykwols ynstee fan syaan swart tafoege.
Penarth
Penarth is in plak yn het Welske greefskip Vale of Glamorgan. Penarth hie 51.502 ynwenners yn 2011. thumb|left|250px|Pier fan Penarth It plak leit likernôch 8,4 km súdwestlik fan it stedssintrum fan Cardiff, de haadstêd fan Wales, oan 'e noardkust fan it estuarium fan de Severn (Môr Hafren) oan 'e súdlike útein fan Cardiff Bay. Penarth is it wolfarrendste baaiplak yn it stedsgebiet fan Cardiff, en de op ien nei grutste stêd yn de Vale of Glamorgan, nei it administrative sintrum fan Barry.
Yn it Fiktoriaanske tiidrek wie Penarth in tige populêre fakânsjebestimming, nasjonaal oanpriizge as "De tún by de see" en waard drok besocht troch besikers út de Midlands en de West Country en deitoeristen út de dellingen fan Súd-Wales, dy't meastal mei de trein kamen. Hjoed-de-dei is de stêd, mei har tradisjonele kust, noch altyd in regelmjittige simmerfakânsjebestimming (benammen foar âldere besikers ), mar har oantal is folle leger as wenst wie fan it Fiktoriaanske tiidrek ôf oant de jierren 1960, doe't goedkeape oerseeske all-infakânsjes yntrodusearre waarden.
Aias
Ynhâld
As it toanielstik iepenet, is Aias poermâl om’t de wapenrissing fan syn neef Achilles nei dy syn dea oan Odusseus jûn is ynstee fan oan him. Hy sjocht der in gearspanning tsjin himsels yn troch de lieders fan 'e Griken, benammen troch de Atreïden Agamemnon en Menélaos, en swart dat er se allegear om hals bringe sil. Mar ear't er syn wraak yn 'e praktyk bringe kin, wurdt er betsjoend troch de goadinne Atene, sadat er de keppels skiep en kij dy't de Acheeërs bútmakke hawwe op 'e Trojanen foar de Grykske keningen oansjocht. Hy slacht in stikmannich fan 'e bisten dea mei syn swurd, en sleept dêrnei in pear oaren, mei dêrûnder in raam wêrfan't er mient dat it syn fijân Odusseus is, mei werom nei syn kamp, om se te marteljen.
Edwin Hubble
Libbensrin
Hubble gie werom nei de FS dêr't hy learaar, basketbaltrener en advokaat waard. Yn de Earste Wrâldkriich brocht hy it ta majoor. Nei de kriich kearde hy werom ta de stjerrekunde en wurke by de Yerkes Observatory fan de Universiteit fan Chicago, dêr't hy de doktorstitel (PhD) behelle yn 1917 troch in proefskrift "Photographic Investigations of Faint Nebulae" (Fotografysk ûndersiik nei swakke nevels).
Usipeten
Tasitus ferhellet fan in cohort Usipi (wierskynlik in synonym foar Usipeti) dat meidie oan de militêre kampanjes fan generaal Agrikola yn Britannia.
Aylvahûs
It Aylvahûs of Poptahûs wie in state beëasten it Martenahûs oan de súdside fan de Nijstêd yn Ljouwert. Op it stee stie yn 2009 de winkel fan de Witte Boekenmarkt.
Tintagel
thumb|Oerbliuwsel fan Tintagel Castle thumb|It âld postkantoar ([[14e iuw)]] Tintagel is in civil parish en doarp yn it Ingelske greefskip Cornwall; it leit oan de Atlantyske noardkust fan Cornwall; it hat 1820 ynwenners.
Metodistetsjerken
thumb|Metodistetsjerke Tintagel De Metodistetsjerke hat kapellen yn Trevena & Bossiney. Earder wiene der noch mear fan Metodistesekten (Wesleyanen, Bibel Kristenen) yn Trenale en Trewarmett: it Metodiste tsjerkhôf  is yn Trewarmett. Ìt Wesleyaanse Methodisme yn Tintagel begûn yn 1807 yn Trenale en krige de neikommende 60 jier in protte oanhing, benammen ûnder it earmere part fan de befolking. Ferskate sekten wienen ek fertsjintwurdige yn Tintagel: der waarden kapellen boud yn Trevena (1838) en Bossiney (1860). De ferskate metodistesekten gienen wer byinoar yn 1907 en 1932. Mary Toms, in Bibel Kristen út Tintagel evangelisearre op it eilân Wight.
Roomsk-katoliketsjerke
De katolike tsjerke is wijd oan de apostel Paulus, dy’t yn de tsjerke yn in mozayk fan 30.000 stientsjes ôfbyld is. Jannewaris 2008 fierde de tsjerke har 40e jierdei en krige it in moderne ferzje fan Leonardo da Vinci syn 'Lêste Jûnsmiel', makke troch de lokale keunstner Nicholas St John Rosse. It keunstwurk krige ynternasjonaal omtinken fanwege de moderne klean fan de apostels en it model stean fan pleatslike minsken foar de apostels. Minsken út in protte lannen komme nei Tintagel om de nammen te lêzen fan harren poppen, dy’t stoarn binne troch miskream, deaberte of oare oarsaken. De nammen wurde byholden yn it Miscarriage & Infant Loss Memorial Book dat yn dizze tsjerke bewarre wurdt.
Pogum
Geografy
thumb|250px|Pogum op de Nederlânske topografyske kaart fan 1933
Cintha Boersma
Letter makke Boersma de oerstap fan it sealfollybal nei it strânfollybal. Yn 2007 spile hja tegearre mei Marrit Leenstra. Mei har spile hja ûnder oare it Nederlânsk kampioenskip strânfollybal fan 2007. It duo soe har rjochtsje op de Olympyske Spullen fan 2008, mar doe't yn 2008 dúdlik waard dat dat net slagje soe, naam Cintha Boersma ôfskie fan it proffesjonele follybal.
Rienold Postma
Oer syn wurk
Yn 2003 waard troch Omrop Fryslân it filmportret De wereld van Rienold Postma makke, dit waard letter ek útsjoerd op Nederlân 1. Inkele boeken wêryn't wurk fan de keunstner te sjen falt:
Tsjerke op 'e Terp (Burdaard)
Beskriuwing
De trijesidich sletten sealtsjerke waard yn 1851 boud en ferfong doe in midsiuwske tsjerke mei in sealtektoer. De tsjerke hat spitsbôgige finsters en in geveltoer mei ynsnuorre spits. De pastorije oan de Dokkumer Strjitwei 2 datearret ek út 1851.
Jaws (film)
Foarskiednis
Dat, doe't it mei Richards op 'e non rûn, stie Spielberg klear om him te ferfangen. Yn juny 1973, noch foar't The Sugarland Express útkaam, tekene er in kontrakt mei Zanuck en Brown. Ear't de produksje úteinsette, betocht Spielberg him lykwols. Hy hie alris earder sa'n soarte makke, de tillefyzjefilm Duel (1971) oer in man dy't terrorisearre wurdt troch de meast bûten byld bliuwende sjauffeur fan in frachtwein, en hy wie bang dat er tenei inkeld noch foar dat sjenre frege wurde soe as er no wer sa'n film makke. Hy helle it him yn 'e holle om te ferhúzjen nei 20th Century Fox, dêr't er Lucky Lady meitsje koe, mar Universal hold him oan syn kontrakt. Brown prate Spielberg neitiid nij entûsjasme foar Jaws yn.
Casting
Yn ien fan 'e byrollen waard Lorraine Gary, de frou fan 'e doetiidske algemien direkteur fan Universal Pictures Sidney Sheinberg, cast as Ellen, de frou fan Brody. Stuntfrou en aktrise Susan Backlinie waard cast as Chrissy Watkins, it earste slachtoffer fan 'e haai, mei't se goed swimme koe en it gjin beswier fûn om dat neaken te dwaan (hoewol't dêr yn 'e film yn it skimertsjuster trouwens neat fan te sjen is). De measte lytsere roltsjes waarden ferjûn oan ynwenners fan it eilân Martha's Vineyard, dêr't de film opnommen waard. In foarbyld wie plysjeman Hendricks, dy't spile waard troch de lettere tillefyzjeprodusint Jeffrey Kramer. Craig Kingsbury, in pleatslike fisker fan Martha's Vineyard, hie de rol fan Ben Gardner. Kingsbury wie op it eilân in legindaryske eksintrikeling, en in diel fan syn útspraken en syn hâlden en dragen efter de skermen waard troch Shaw oernommen foar syn rol as Quint.
Opnamen
De bylden fan 'e meganyske haaien waarden yn 'e úteinlike montaazje fan 'e film troch filmeditor Verna Fields oanfolle mei bylden fan echte wite haaien dy't troch Ron en Valerie Taylor opnommen wiene by Dangerous Reef, foar de kust fan Súd-Austraalje. Dêrby stoppen se in tige koarte akteur yn in miniatuer haaiekoai om 'e yllúzje te jaan dat de haaien ûnbidige grut wiene. Doe't der op in stuit gjin akteur yn siet, waard de koai oanfallen troch in wite haai dy't it hiele ding fernielde. De bylden dêrfan wiene sa sikestûkjend, dat Spielberg besleat en nim se yn syn film op. Om't de koai yn dy bylden leech wie, moast it personaazje fan Matt Hooper, dat deryn sitten hie, wol earne oars bedarre wêze. Yn it oarspronklike senario waard Hooper troch de haai ferslynd, mar omreden fan it ynpassen fan 'e bylden fan 'e oanfal op 'e koai waard it ferhaal op dat punt werskreaun sadat Hooper libben en wol de seeboaiem berikt wylst de haai de koai ferneatiget. Sa't produksjemeiwurker Bill Gilmore it ferwurde: "De haai dêrûnder yn Austraalje werskreau it skript en rêde it libben fan it personaazje fan Dreyfuss."
Hunebêdsintrum
De bou en ynrjochting fan it museum is troch in ploech archeologen, designers en museumdeskundigen gearstald. Sa is under oaren yn it auditorium de gletsjer-reis fan in hûnebedstien, fan de bergen yn Skandinaavje nei it grutte hunebêd yn Borger, in byld en lûd te sjen. Fierder is yn it museum in detaillearre rekonstruksje fan it hunebêd D26 opboud, mei de komplete, yn 1970 troch archeolooch dr. Jan Albert Bakker opgroeven, ynventaris út de Trachterbekerkultuer.
Petrus Augustus de Génestet
Libben
Petrus Augustus de Génestet ferlear syn âlden doe't er noch jong wie. Hy waard opnaam yn de hûshâlding fa syn omke en fâd, de skilder Jan Adam Kruseman. Oan it Amsterdamske Ateneum en it Seminarium fan de Remonstrantske Bruorskip waard er ta predikant foarme. Yn maart 1852 waard er dûmny te Moordrecht en yn desimber fan itselde jier yn Delft, de stêd dêr't no noch de nei him neamde Genestettsjerke stiet. Yn 1852 troude er ek mei Henriette Bienfait. Se krigen twa bern.
Wurk
Twa foarbylden út it wurk fan De Génestet:
Frouljusboarst
thumb|Boarst fan in frou thumb|Boarst fan in frou dy't swier is thumb|Trochsnee frouweboarst In frouljusboarst, ornaris gewoan boarst neamd, is in lichemsdiel dêr't eltse (sûne) frou twa fan hat: har boarsten, dy't as funksje hawwe om troch molkklieren tatemolke ôf te skieden dy't as boarstfieding tsjinje kin foar in poppe. Boarsten binne in sekundêr geslachtskenmerk fan de frou, mar hawwe ek seksuele funksjes. It Latynske wurd foar boarst is mamma (meartal: mammae, de wittenskiplike namme foar de klasse sûchdieren is dan ek Mammalia), dizze term wurdt no noch brûkt yn de medyske wrâld.
Bloedfetten en senuwen
By manlju en foulju befetsje de spienen in protte senuwúteinen en bloedfetsjes, sadat dy tige gefoelich binne. De spienen fan manlju én froulju kinne hurd wurde troch kjeld of seksueel oars wurden, mar ek by guon oare emoasjes.
Spoar Tsjummearum - Frjentsjer
thumb|right|300px|Spoar Tsjummearum - Frjentsjer It spoar Tsjumearum - Frjentsjer is de eardere spoar tusken Tsjummearum en Frjentsjer. Dit spoar waard op 1 oktober 1903 iepene, tagelyk mei in diel fan it spoar Stiens - Harns.
Houwerzijl
De namme komt grif fan hove, dus 'hoeve' of pleats, krektas bygelyks de wierde De Hou by Ulrum. Dat de namme is net, sa't faak miend wurdt, ôflaat fan dy fan dy wierde. De ôfstân is oars ek te grut om soks oannimlik te meitsjen.
Hanny Michaelis
Libben en wurk
Yn 1950, hja wie doe sekretaresse by de redaksje fan it Nieuw Israelitisch Weekblad, krige hja de opdracht en it fersyk fan steatssekretaris Jo Cals fan it Ministearje fan Underwiis, Keunsten en Wittenskippen in essay te skriuwen oer Nederlânske Joadske dichters dy't omkommen of ombrocht waarden yn de Twadde Wrâldoarloch.
Hatzum
Hatzum is in doarp yn it Eastfryske Reiderlân, yn de gemeente Jemgum yn de lânkring Lier. Hatzum hat in oerflak fan 9,79 km2 en hat sa'n 160 ynwenners (2015).
Skiednis
Hatzum hat in romanogoatyske tsjerke mei lossteande toer út de lette 13e iuw. De tsjerke wie earst in krústsjerke, mar it dwersskip en it stiennen ferwulft binne yn de 17e iuw ôfbrutsen. De frijsteande toer waard yn 1850 set. De patroanhillige fan de tsjerke is de hillige Sebastiaan.
Ding
In ding (Aldfrysk: thing) wie in folksgearkomst foar rjochtspraak en wetjouwing yn de iere en hege Midsiuwen, earst yn de iepen loft. It Aldfryske rjocht ûnderskiede de 'echte Dingen' ('afta thing' of 'liodthing' (folksding)), trije kear jiers hâlden ûnder lieding fan de skelta en, dêr't alle  frijen komme moasten en it troch de greve of dy syn fertsjintwurdiger late 'bodthing', ienris yn de fjouwer jier, dat folge wurde koe troch it 'fimelthing'. De funksje fan dit lêste is ûnwis. Utsein dizze Dingen wiene der ekstra sittings foar driuwende saken, bygelyks swiere misdriuwen. Dizze ferkringe yn de lette Midsiuwen de oarspronklike fêste Dingen.
Twi'leks
Los dêrfan lykje Twi'leks fierders fan gesicht en lichem sterk op minsken en binne se ien fan mar in pear soarten bûtenierdske wêzens dy't him súksesfol mei minsken fuortplantsje kin. Twi'leks hawwe in lingte fan tusken de 1.60 m en 2.10 m, en komme (krekt as minsken) foar mei ferskillende hûdskleuren. Twi'lek kinne sadwaande in wite, reade, blauwe of griene hûd hawwe. Jonge froulike Twi'leks binne elegant en tsjep, en se wurde sadwaande tige socht as dûnseressen, strippers en seksslavinnen. Soms wurde se troch harren eigen famylje as slavinnen ferkocht, mei't Twi'leks oer it algemien berekkenjend en pragmatysk binne. Hoewol't se ornaris gjin geweld brûke en har net behelje litte yn konflikten, sette se harren mânske yntelliginsje en fernimstigens yn om op manipulative wize harren doelen te berikken, dy't faak delkomme op it beheljen fan jildlike winst.
Yn 'e Star Wars-franchise waarden Twi'leks yntrodusearre yn 'e film Star Wars: Episode VI – Return of the Jedi (1983). Dêryn is de Twi'lek-slavinne Oola te sjen, dy't troch de gangster Jabba de Hutt oan syn rancor opfuorre wurdt. Oare bekende Twi'leks út 'e franchise binne Bib Fortuna, de glûpske majordomo fan Jabba; de Jedi-master Aayla Secura; en Hera Syndulla, in piloate fan it Rebelleferbûn. Fanwegen de sensualiteit fan jonge froulike Twi'leks is dit ras fan bûtenierdske wêzens ien fan 'e populêrste fan 'e hiele franchise wurden.
Skanomodu (stúdzjeferiening)
Namme
De namme fan de stúdzjeferiening komt fan de Skanomodu-munt. In Fryske munt dy't yn Ingelân fûn is.
Antonius (hillige)
thumb|Sint Antonius mei rinstôk, belle en baarch thumb|De man mei de anjer, skilderij fan [[Jan van Eyck uit 1423. De ôfbylde man draacht de Oarder fan Sint-Antonius mei krús en klokje'']]
Jorit Martens
Grêf
Jorit syn grêfsark is ûnderdiel fan de flier fan de tsjerke fan Tsjom. Grêfskrift:
Boyl
Skiednis
Fan it doarp Boyl wurdt foar it earst yn de oarkunde fan 9 septimber 1320 melding makke (Berkelbach van Sprengel 1937, no 458.). Ut in ynstitúsjebrief fan 20 juny 1509 docht bliken dat de tsjerke oan Sint-Marten wijd wie. (AAU, dl 42 (1916) s. 287). De tsjerke sûnder toer is boud yn de 13e iuw. De klokkestoel komt út 1600 en is yn 1904 renovearre. Yn 'e klokkestoel hinget in yn 1339 getten klok mei de namme Martinus. De tsjerkeklok yn de klokkestoel is ien fan de âldste fan Nederlân en hat as râneskrift: ''Ende Lut bequame, Martines Klock is mijn name. In't jaer van ons Heeren 1399.''
Namme
De namme Boyl kin op ferskillende wizen útlein wurde. It is lestich om't it op âlde kaarten ferskillend skreaun wurdt as Buil, Beul en as Beuil, wylst it yn de banbrief fan biskop Guy yn de fjirtjinde iuw sels Boylo neamd wurdt. Mooglik waard it doarp Beul neamd (lykas de bewenners it no noch neame) nei it Nederlânske tiidwurd beulen'→ bealgje. Om't de grûn dreger as earne oars te bewurkjen wie moast dêr hurder wurke wurde. It soe ek tsjutte kinne op buil → bulte, om't it lykas no noch jimmeroan heger as de omjouwing lei. Net sa nuver want fanwege de oerstreamings setten de minsken harre leaver wat heger nei wenjen. It kin ek komme fan it Aldfryske beile, dat rûning, swelling betsjut. Yn it gefal fan Boylo ferwiist lo nei in boskryk gebiet.
Mienskip
De Tille is it doarpshûs fan Boyl. Doarpsbelang Boyl set him yn foar de leefberens fan it doarp. De doarpskrante fan it doarp hjit Even Bi'jpraoten. Yn Boyl wurdt meast Oertsjongersk praat.
Gea
It doarp leit oan de râne fan it Nasjonaal Park Drintsk-Fryske Wâld. It gebiet wurdt noardlik derfan begrinze troch it rivierke De Linde. Bewesten leit it doarp Easterstreek en beëasten Elslo. Yn it doarp stiet in Saksyske pleats, binne ferskate sânpaden, wurde landerijen en kavels omkringe troch natuerlike houtwâlen en is der in oantal lytse heidefjilden en fennen. It hjoeddeiske agraryske gebrûk is benammen molkfeehâlderij, ikkerbou en leeljetylt.
Gert Sennema
Gert Sennema (Gryptsjerk, 1962) is in Nederlânsk byldhouwer.
Freark fan Hallum
Monastike belangstelling
Nei't er syn stúdzje yn Meunster ôfrûne hie, kearde Freark werom nei Hallum, dêr't er earst fikaris waard (sis mar 'ûnderpastoar'), oant de âlde pastoar Freark kaam te ferstjerren. Doe folge er dyselde op en waard er pastoar fan syn bertedoarp. Geandewei de tiid krige Freark almar mear belangstelling foar it monastike bestean yn it kleaster. Nei ferrin fan tiid reizge er ôf nei it suden, dêr't er as novise in jier lang syn yntrek naam yn 'e norbertynske abdij Mariënweard, by Kulemboarch. Yn dy tiid bestudearre er de wizânsjes fan 'e norbertinen en skreau der inkele liturgyske boekwurken oer.
De Froulju fan Trakhis
Ynhâld
Likhas, in heraut fan Heraklês, bringt koart dêrnei de bút fan 'e oarloch by Deïaneira thús: in espel slaven. Hy makket Deïaneira wiis dat Heraklês de stêd Oekhalia, op Euboea, belegere hie om't Eurutos, de kening fan dat plak, besocht hie Heraklês ta slaaf te meitsjen. Heraklês swarde doe fansels wraak tsjin dy smjunt en al syn folk, en sadwaande rekke er behelle yn in oarloch tsjin Oekhalia. Deïaneira komt lykwols al rillegau efter de wierheid. Ien fan 'e slaven is Iole, de dochter fan kening Eurutos; Heraklês hie in eachje op har en hat in hiele stêd ferrinnewearre en al it folk dêr deaslein of ta slaaf makke inkeld en allinne om it tsjeppe fanke ta bysliep nimme te kinnen.
Kompenije
De Kompenije is in gebiet wêr de feanen ûntgûn waarden troch de hearen Kompanjons. Benammen de leefomstannichheden fan de bewenners oan de wiken wienen ferskuorrende min.
Yn Fryslân binne dêr de Drachtster Kompenije, De Kompenije foar de Jobbegea Skuorregeaster Kompenije en de Hoarnstersweachster Kompenije, en de Aldhoarnester Kompenije.
Spinnekop
De spinnekop of spinnekop(s)mole is in lytse wynmole mei in flecht (lingte fan twa wjukken by inoar) fan likernôch 8 oant 15 meter. Hy is geskikt foar it bemeallen fan lytse polders. Troch de ienfâld fan de mole is hy maklik te betsjinjen.
Stasjon Bergen op Soom
Gebou
It oarspronklike stasjonsgebou fan Bergen op Soom wie in in laach en lang stasjonsgebou, besteande út styl- en regelwurk, opfold mei stien, ôfsmard mei semint. It stasjon foldie hjirmei ek oan de strange bepalingen fan de Fêstingswet. It gebou waard ûntwurpen troch de arsjitekt Karel Hendrik van Brederode. yn 1914 waard der oan wjerskânten in heech eingebou oanboud.
Heerd
Heerd is de beneaming foar in pleats yn Grinslân. Mei de heerd wurdt eins de hurd, it stookplak (heerdstede), bedoeld, mar yn de rin fan de skiednis waard mei de term heerd de hiele pleats (it gebou) en de byhearrend lân oantsjut: dat alles wat by de heerd heart.
Equalizer
"Equalizer" of "The Equalizer" (Amerikaansk-Ingelske stavering) of "Equaliser" of "The Equaliser" (Britsk-Ingelske stavering) hat yn de Wikipedy ferskate betsjuttings:
Soli Brass Ljouwert
Perioade Sjoerd Nieuwland en feroaring nei brassband
Yn 1957 feroare de muzykstyl fan fanfare nei brassband ûnder lieding fan de dirigint Sjoerd Nieuwland. "Soli Deo Gloria" spile doe in protte yn tsjerketsjinsten, konserten en foar de radio.
List fan hunebêden yn Nederlân
Hjirûnder folget in list fan hunebêden yn Nederlân.
Timmanus fan Eastersee
Timannus fan Eastersee, (Eastersee, ? - ?, 1583), wie predikant fan Eastersee.
Feriene Eastyndyske Kompanjy
FEK-stêden
thumb|[[Wapenkunde|Wapens fan FEK-stêden (Kastiel yn Kaapstêd)]] thumb|Werf fan de FEK op Eastenboarch yn Amsterdam.
Voltaire
Yn 2007 waard troch in klant fan Tresoar in briefke ûntdutsen dat skreaun wie troch Voltaire. It briefke is in reaksje op in oersetting yn it Nederlânsk dy’t P.A. de Huybert van Kruiningen makke fan in troch Voltaire skreaun lofdicht op de Fryske politikus Willem fan Haren. It bysûndere oan it briefke is dat dy yn it Nederlânsk skreaun is. Dêrfoar wienen der noch gjin Nederlânske teksten fûn fan Voltaire.
De Vrije Gedachte
De Vrije Gedachte is in frijtinkersferiening dy't oprjochte waard yn 1856 as De Dageraad, op oanmoediging fan de natoerûndersiker Junghuhn, troch.
Taeke Schuilenga
Libben
Yn syn wenplak Surhústerfean hat de Taeke Schuilengaleane syn namme. Hy is ien fan de trije kriichslachtoffers út it doarp, dy't neamd wurde op de tinkstien yn de Feanster Toer.
Feneetsje (provinsje)
De provinsje Feneetsje (Italjaansk: Venezia) is in part fan de Noard-Italjaanske regio Feneto. Yn it noarden grinzget de provinsje oan de provinsje Pordenone, yn it easten oan de provinsjes Treviso en Padua, en yn it suden oan de provinsje Rovigo. De provinsje wurdt troch de provnsje Padua yn twaen dield. De haadstêd, Feneesje (stêd) leit in it noardlike, grutste part.
Eastertsjerke (De Wylp)
Oargel
It oargel fan de Eastertsjerke waard yn 1978 boud troch N.D. Slooff & Soan (Ouderkerk aan den IJssel).
Hidaarder Feart
De namme Hidaarder Feart jildt sûnt 15 maart 2007 as de offisjele namme, as ferfanging foar de eardere offisjele namme Hidaardervaart.
Glydmotor
In glydmotor of sweefmotor (Ingelsk speeder bike, hover bike of jumpspeeder) is in fiktyf ferfiermiddel út 'e Star Wars-franchise. It kin omskreaun wurde as in motorfyts dy't gebrûk makket fan anty-gravitaasjestechnology, sadat er gjin ferlet fan tsjillen hat, mar ynstee in eintsje (ornaris 30 oant 50 sm) boppe de grûn sweeft. Sokke masines spylje in promininte rol yn ferskate Star Wars-films, benammen by efterfolgings.
It Hearrenfean (plak)
Sûnt juny 2013 hat It Hearrenfean as slogan 'n gouden plak.
Geografy
thumb|left|250px|Satellytfoto fan It Hearrenfean en omkriten It Hearrenfean leit yn it suden fan de provinsje Fryslân. Westlik fan It Hearrenfean leit it Fryske marregebiet, noardlik leit it lege midden en eastlik fan It Hearrenfean leit it boskgebiet Oranjewâld.
Stedsyndieling
Der binne ek noch twa yndustryterreinen dy't wol oan It Hearrenfean fêst sitte, mar dy't gjin ûnderdiel fan de gemeente It Hearrenfean binne. De yndustryterreinen, it Businesspark Fryslân West en Haskerfean, lizze beide westlik fan it Hearrenfeanster Kanaal.
Skiednis
thumb|150px|Ferdinand Domela Nieuwenhuis (ek wol ús ferlosser neamd). Om 1830 hinne siet it ynwennertal krekt ûnder de 3.000 minsken. Yn de rin 19e iuw ûntwikkele It Hearrenfean him trochdat, behalve dat der begoedige boargers wienen, der ek in soad middenstân kaam. En mei it tichtby lizzende It Oranjewâld wurdt it plak sûnt dy tiid ek wol It Fryske Haachje neamd. De feanarbeiders hienen it gâns minder. Yn de twadde helte fan de 19e iuw en oan it begjin fan de 20e iuw wennen dy yn spitketen op it lân. Yn it súdeasten fan de provinsje kaam yn dy tiid it sosjalisme op. De helden fan de arbeidersklasse wienen Piter Jelles Troelstra en Ferdinand Domela Nieuwenhuis. Ferdinand Domela Nieuwenhuis waard by de ferkiezings foar de Twadde Keamer yn 1888 troch in suksesfolle listferbining fan de SDB en de ARP yn it kiesdristrikt Skoatterlân keazen, en dêrtroch waard Domela Nieuwenhuis it earste sosjalistyske keamerlid.
Eveneminten
De woansdei foar Pinkster begjint de jierlikse merke op it Kuperusplein. De Twadde Pinksterdei is de lêste dei fan de merke. Op de Twadde Pinksterdei wurdt ek de jierlikse Skoattermerk yn Aldskoat holden. De Skoattermerk bestiet al sûnt de 15e iuw en is fanâlds in hynstemerk. Neist de hynstemerk bestiet de Skoattermerk hjoed-de-dei foar it grutste part út diskes en feesttinten. Elke sneon wurdt op It Hearrenfean de wykmerk holden op it Gemeenteplein by de Lindegrêft.
Twadde Boere-oarloch
As reaksje moast de totale Britske boargerbefolking yn konsintraasjekampen, dêr't de strieminne omstannichheden laten ta hege stjerte oan benammen plaktyfus. Dêrtroch ûntstie in soad wjerstân tsjin de oarloch fan de Britten. Omdat de oanhâldende oarloch hopeleas like, like it yn 1902 te einigjen yn in frede mei Grut-Brittanje. De Britten en de Boeren hienen de wite kontrole oer Súd-Afrika as mienskiplik doel. Dochs foel it de blanke Súd-Afrikaner ôf. Troch it oproppen fan Afrikaansk nasjonalisme yn de jierren 1930 en 1940 wie de oarloch fan 1830 in barren mei hast mytologyske betsjutting wurden. Omdat de Afrikaanske befolking in soad te lijen hân hie waard it opsetten fan it systeem fan Apartheid en ûnderdrukking in stik ienfâldiger. De swarte befolking soe pas wat te sizzen krije as de Boeren letter selsbestjoer krigen. De ynfloed fan de oarloch op de net-blanke befolking wurdt yn de hjoeddeiske skiedskriuwing faak ferwaarloaze.
It Hearrenfean (plak)
Religy
thumb|150px|Heilige Geest Kerk Heerenveen 02.JPG thumb|150px|left|Joadsk begraafplak yn It Oranjewâld Oare tsjerken op It Hearrenfean binne de Fonteintsjerke (Midden), Kristengemeente De Weg (Ikkers), Pinkstergemeente Philadelphia (Noard, oan de sintrumkant), Frije Baptistegemeente Elim (Sintrum), Baptisten Gemeente It Hearrenfean (Noard).
Hunebêd D43
Yn de 19e iuw waard al oer dit hunebêd publisearre (ûnder oare troch prof. dr. L.J.F. Janssen) en waard besocht dit hunebêd te werstellen. Dit barde lykwols tige unsaakkundich (en nei alle gedachten ûnder opoffering fan it weiwurden hunebêd (D43a) wat bliken docht út in lilk artikel yn de Provinciale Drentsche en Asser Courant.
It Hearrenfean (plak)
Religy
Op It Hearrenfean binne trije lôges fan de frijmitselderij:
Underwiis
De Meester Duisterhoutschool is in iepenbiere skoalle foar spesjaal ûnderwiis foar bern dy't grutte swierrichheden mei it learen hawwe en foar bern mei in (geastlike) handicap. De skoalle hat twa lokaasjes op It Hearrenfean (Gooilandleane en Engelsmanstrjitte) en ien yn Easterwâlde.
Fan VMBO oant en mei gymnasium wurde alle farianten fan it fuortset ûnderwiis op It Hearrenfean oanbean. It Bornego Kolleezje is in kristlike skoalle foar VMBO, HAVO, Ateneum en Gymnasium mei lokaasjes oan de Kingwei (De Greiden) en oan de Boargemaster Falkenawei (Hearrenfean-Midden). De OSG Sevenwolden hat ferskate lokaasjes op It Hearrenfean. De Skoallemienskip foar beropstariedend Underwiis (SBO) en de OSG Sevenwolden hawwe begjin 2009 it VMBO-plein oan de Kingwei (oan de krusing mei de Rottumerwei) iepene.
Skipfeart
Foar de skipfeart hat It Hearrenfean in ferskaat oan kanalen. Oan de (noard-)westkant fan It Hearrenfean leit it Nije Hearrenfeanster Kanaal dat nei it suden ta oergiet yn de Engelenfeart (allinnich plezierfeart) en úteinlik yn ferbining stiet mei de Tsjonger. Yn it noarden fan it stedsgebiet leit oan it Nije Hearrenfeanster Kanaal in lytse yndustryhaven en in jachthaven, beide binne se ûnderdiel fan yndustryterrein It Kanaal.
Hilaarder Feart
De Hilaarder Feart  is in feart yn de gemeenten Ljouwert en De Waadhoeke. De feart rint fan Hilaard ûnder de N359 troch, troch de Hilaarder Mieden nei de Boalserter Feart.
Hissefeart
De Hissefeart is in feart yn de gemeente De Fryske Marren. De feart rint yn it Westerskar, noardwest fan Spannenburch en komt út yn de Sleattemer Mar.
Sudersee
Skiednis
Hannelsskippen befearen de see; havenstêden lykas Kampen en Hurderwyk hearden ta de Hânze, en oer de Sudersee fearen VOC-skippen nei Hoarn en Amsterdam. Der waard ek folop fiske. Yn 1900, doe’t de Suderseefiskerij op syn hichtepunt wie, wienen der sa'n 3000 platboaiems aktyf dêr’t mei fiske waard op hjerring, ansjofisk, iel, bot en garnalen.
Bredevoort
Skiednis
thumb|240px|Bredevoort yn 1634 Om 800 hinne bouden de hearen fan Loon in kastiel yn Bredevoort dat oant 1646 stean bleaun is. Yn it jier 1388 krige Bredevoort stedsrjochten fan Otto I fan Gelre. De stêd waard Spaansk yn 1562 en waard in 1597 troch Maurits fan Oranje ynnaam. Yn Bredevoort slacht op 12 july de bliksem yn de krûdtoer fan kastiel Bredevoort dêr't 40 minsken by omkomme, en it kastiel en it amthûs, en in soad huzen fernield wurde.
Endor (Star Wars)
Beskriuwing
Endor is de grutste fan njoggen moannen fan in gasreus dy't yn it Ewokeesk bekend stiet as Tana. Dy draait rûntsjes om 'e binêre stjer fan it planetestelsel Endor, dat diel útmakket fan 'e sektor Moddell yn 'e Bûtenrâne fan it Stjerrestelsel. De beide sinnen dy't har ljocht op 'e boskmoanne skine, binne Endor Primus-I en Endor Primus-II. Tana (en dus ek Endor) docht der 402 dagen oer en draai om 'e dûbelstjer hinne. Endor hat in sykhelbere, ierdsk-eftige atmosfear dêr't minsken goed mei takinne.
Slûs
Nederlân
In soad plakken yn Grinslân en Fryslân ûntliene harren namme oan in syl.
Klaas Beuker
Biografy
Beuker wenne nei syn berte oant 1938 yn Harns en gie nei de roomske legere skoalle (kostskoalle). Syn heit wie timmerman-oannimmer, provinsje- en gemeenteambtner en gemeenteriedslid. Yn 1944 flechte hy út Wijnandsrade en dûkte ûnder yn It Heidenskip (by Warkum), by abbekaat A. Brandsma. Beuker troude op 28 augustus 1953 mei slachtersdochter Sjoerdtje Brandsma en krige trije soannen en 2 dochters.
Yetse fan Sminia
Yetse fan Sminia (4 july 1625 - 16 desimber 1678), wie grytman fan Gaasterlân
List fan planetoïden 21001-22000
Dit is in list fan planetoïden 21001-22000.
Sipke Jan Bousema
Telefyzjekarriêre
Begjin 2011 kundige Bousema oan dat ophâlde woe by de AVRO omdat er syn hoarizon ferbreedzje woe. Bousema soe in middeistalkshow presintearje by de NTR.
List fan grytmannen fan Gaasterlân
Dit is in list fan grytmannen fan de eardere gritenij Gaasterlân oant de ynfiering fan de gemeentewet yn 1851.
Harns (stêd)
Wapen en flagge
Keel is yn de wapenkunde de term foar read. Yn tsjinstelling ta de betsjutting fan leelje en krús, beide symboalen dy't frommens ferbyldzje, is de betsjutting dêrfan net krekt fêstlein. Meastal waarden kontrastearjende kleuren keazen om in wapen of flagge werkenberder te meitsjen. Al besteane der populêre ferklearrings foar de betsjutting fan kleuren - sa soe read de kleur fan de hertstocht wêze - doch is dêr net mei sein dat it read yn it Harnzer wapen ek dy betsjutting hat. De útfiering fan it wapen is troch de Hege Rie fan Adel fêststeld. De kroan hat trije blêden en twaris trije pearels. Sint-Michael moat ôfbylde wurde as: 'In wjukt Frouljusbyld...' thumb|right|De flagge fan Harns De Harnzer flagge is, krekt as it stedswapen, iuwenâld. Der is gjin krekt jier oan te wizen wêryn't de stêd de flagge tawiisd krige of dy sels ûntwurpen hat. Nei alle gedachten hat de flagge stadichoan syn hjoeddeiske foarm krigen.
Taal en dialekt
It Frysk wurdt wol op de Harnzer skoallen ûnderwiisd (al is it op beheind nivo), mar in bytsje sprutsen. It is dan ek net nuver dat it mei it Frysk yn Harns der net sa goed foar stiet. It Harnzersk wurdt mear sprutsen, mar oer it generaal wurdt de Nederlânske taal it meast brûkt. Yn de gemeentlike doarpkes Mullum en Winaam en de buorskip Foarryp wurdt wol in soad Frysk praten. De fearten en kanalen om Harns hinne hawwe ek Nederlânske nammen en gjin Fryske. Harns is dêrmei de iennige gemeente yn it Fryske taalgebiet dy't net ferfrysket.
Lev Tolstoj
Libben
Yn 1844 gie er mei sechtjin jier nei de universiteit fan Kazan, dêr't er easterske talen studearre as tarieding op in diplomatike karrêre. Yn 1851 krige er hege gokskulden dat hy gie mei syn âldere broer nei de Kaukasus en gie dêr it leger yn. Tolstoj fjochte yn de Krimoarloch en yn dy tiid skreau er syn earste ferhalen.
Wurk
In protte fan Tolstoj's romans binne betreklik earm oan barren: de karakters en net wat se dogge, krije it measte omtinken. Oars as in Dostojevski byldet er normale, sûne lykwichtige minsken út, mei in helder ynderlik libben. Tolstojs realisme is lykwols ek etysk: hy jout weardeoardielen, is moralistysk. Yn de perioade nei 1880 skriuwt er sels tendinsjeuze literatuer; earst yn syn lêste libbensjierren giet er ek werom nei it suvere keunstsinnige.
Koarte ferhalen
thumb|275px|It grêf fan Lev Tolstoj
Emiel Boersma
Sûnt Emiel Boersma tolve is, docht er oan strânfollybal. Fan syn 21e ôf is er profesjoneel strânfollyballer. Yn 2005 waard hy Nederlânsk Kampioen strânfollybal en waard er ferkeazen ta bêste spiler fan dat jier. Ek fersloech hy dat jier op it Wrâldkampioenskip it Olympysk gouden follybalduo Emanuel Scheffler Rego en Ricardo Alex Santos út Brazylje.
De Iendracht (Eanjum)
De Iendracht (offisjeel: De Eendragt) is in stellingmûne yn Eanjum út 1889. De achtkante boppekruier wie yn gebrûk as nôt- en pelmûne.
Sölvesborg
Sölvesborg is in stêd yn de provinsje Blekinge län yn Sweden en is de haadstêd fan de gemeente Sölvesborg. De stêd hat 8.999 ynwenners (2016) en leit yn de histoaryske regio Blekinge.
Weener
Iermoderne tiid
Weener krige yn 1518 merkrjochten fan greve Edzard de Grutte, en waard dêrtroch winliken in flekke. Yn 1570 joech grevinne Anna de flekke noch waachrjochten. Nei it útwreidzjen fan de haven ûntjoech Weener ta in wichtich hannelsplak foar lânbouprodukten fan de omkriten.
Untwikkeling ynwennertal
Weener is it grutste plak yn it Reiderlân. Mei 15.000 ynwenners is er it fyfde grutste plak yn de lânkring Lier nei de stêd Lier en de plattelânsgemeenten Moormerland, Westoverledingen en Rhauderfehn. Yn de lânkring is Weener njonken Lier en Boarkum ien fan de trije stêden. Yn Eastfryslân is Weener de tsiende grutste gemeente en sechde grutste fan de tsien stêden.
Der wenje likernôch 700 Nederlânske steatsboargers yn de gemeente.
Boargemaster
De boargemaster, Heiko Abbas, is rjochtstreeks keazen. Hy is ek lid fan de ried (kraft Amtes), ûnôfhinklik en gjin diel fan in fraksje. Dat omdat er as boargemaster boppe de partijen stean moatte kin.
Piëmont
Skiednis yn it koart
thumb|290px|right| Piëmonteeske rysfjilden tusken Novara en Ferselly
The Sharing Knife: Horizon
Plot
Horizon giet fierder op it punt dêr't Passage ophold. Fawn, in fanke fan boerekomôf, en har man, de fjirtich jier âldere, ienhannige Marrinner Dag, hawwe op harren houliksreis oer de rivieren op in platboaiem boat, yn it selskip fan guon freonen, de súdlike see berikt. Op oantrúnjen fan Fawn siket Dag immen dy't him leare kin hoe't er syn magy better brûke kin om lju te genêzen. Yn it Marrinnerskamp New Moon Cutoff fine se de machtige en bedreaune genêzer Arkady Waterbirch, dy't krekt is wat se sykje. Mar op 'e nij ûntsteane der swierrichheden mei de op harsels rjochte Marrinners, as dúdlik wurdt dat Dag fan doel is om syn nij opdiene kennis mank de boeren te brûken. Dat se sette mei in karafaan boeren ôf om oer lân wer nei it noarden ta. Arkady giet mei en nei ferrin fan tiid foegje ek Fawn har broer Whit en syn nije frou Berry, dy't it earste part fan 'e reis oer de rivier makke hawwe, harren wer by har. Underweis treffe se ek Dag syn omkesizzer Sumac, dy't har ek by it groeiende selskip jout.
Krimpen oan de Isel
Skiednis
Yn it begjin fan de 20e iuw waard de bebouwing lânynwerts, fan de diken ôf, útwreide en ferlear de gemeente syn agrarysk karakter. Hjoededei binne der noch wol twa wyknammen dy't ferwize nei it agraryske ferline. It westlik gedielte fan Krimpen bestie yn earder tiden benammen út koarte lannen (fan de dyk ôf besjoen) en it eastlik gedielte út wat langere. Tsjintwurdich helje de nammen Kortland en Langeland dy tiid noch yn it sin.
Bûtendyks stie oant 1930 de nôtmole Onverwacht. Yn 1993 hat men de útbaarne mole wer opboud. De mole waard by dizze gelegenheid De Schelvenaer doopt. Dizze mealreeë mole is it ûnderkommen fan in restaurant.
Star Wars: Episode V – The Empire Strikes Back
Plot
Trije jier nei de ferneatiging fan 'e Deadsstjer troch it Rebelleferbûn (sjoch: Star Wars: Episode IV – A New Hope), duorret de Galaktyske Boargeroarloch noch altyd fuort. De romtemacht fan it Galaktysk Keizerryk, ûnder lieding fan Darth Vader, de neiste hantlanger fan 'e boasaardige keizer Palpatine, stjoert withoefolle ferkenningsrobots nei alle úthoeken fan it Stjerrestelsel om 'e nije basis fan it Rebelleferbûn te lokalisearjen. Ien ferkenningsrobot berikt de ôfhandige iisplaneet Hoth, dêr't de rebellen mank snie en iis harren Basis Echo fêstige hawwe.
Han-en-dy sykje mei harren skip beskûl yn in grot yn ien fan 'e gruttere asteroïden, dêr't se yn alle rêst de hyperoandriuwing reparearje kinne. Meitiid komt lykwols oan it ljocht dat it gjin grot is, dêr't se yn flein binne, mar de kiel fan in reuseftich romtewêzen dat de grot bewennet. Se witte mar kwealk op 'e tiid te ûntkommen. As se dan de Keizerlike float wer efter harren oan krije, keart Han de Millennium Falcon om en fljocht de folle gruttere stjerreslachskippen temjitte as wol er se oanfalle. Nei't se oer de brêge fan ien fan 'e skippen skeare, ferdwine se spoarleas. It docht lykwols bliken dat Han syn skip magnetysk oan 'e efterkant fan 'e brêge fêstmakke hat, op in plak dêr't se út 'e brêge wei ûnsichtber binne. As de Keizerlike float foar it ôfsetten nei oare oarden alle ôffal dumpt, lit er de Millennium Falcon kalmkes mei alle oare rommel fuortsweve. Troch al dy aventoeren hinne groeit it kibjende pearke Han en Leia almar mear nei inoar ta, oant se op in stuit in tút útwikselje.
Yn 'e Stêd yn 'e Wolkens lit Vader Han martelje. Dêrnei beslút er en brûk him as proefknyn om út te finen oft in minske it oerlibje kin om yn 'e tibannagasraffinaderij fan Lando, dy't beärbeide wurdt troch Ugnaughts, yn (de fiktive stof) karbonyt ynferzen te wurden. De finzenname fan Han, Leia en Chewbacca wie nammentlik foar him in middel ta in doel: om harren as lokies te brûken foar Luke. Want dat is dejinge dêr't wier belangstelling foar hat. Foar't Han ynferzen wurdt, jout Leia einlings ta dat se fan him hâldt. Neitiid draacht Vader de ynferzen Han oer oan Boba Fett, dy't him meinimt nei de planeet Tatooine, dêr't de gangster Jabba de Hutt Han in hege preemje op 'e holle set hat.
Foarskiednis
Mei't it regissearjen fan 'e earste film Lucas safolle stress oplevere hie, dat syn sûnens derfan te lijen hân hie (sa hied er in fierstente hege bloeddruk krigen), hied er gjin sin om foar de ferfolchfilm wer sels de rezjy te dwaan. Hy naam likernôch hûndert regisseurs yn omtinken foar't er yn febrewaris 1978 Irvin Kershner yn 'e earm naam, oan wa't er al langere tiid kunde hie. Kershner wie der earst net botte happich op om in ferfolchfilm te regissearjen, en al hielendal net in ferfolch op sa'n súksesfolle film as Star Wars: Episode IV – A New Hope. Syn freonen warskôgen him dêrfoar en sels wied er benaud dat hy de swarte pyt taspile krije soe as de film flopte. Lucas beprate him der lykwols fan dat it gjin ferfolchfilm wie, mar in folgjend haadstik yn in langer ferhaal, en dêropta joech er him oansjenlike kreätive autonomy.
Auke Adema
Letter waard de mooglikheid om de winst fan de Alvestêdetocht te dielen mei oare riders ferbean. Dit hat ien kear laat ta in tocht sûnder winst. Op 14 febrewaris 1956 gienen wer fiif riders tagelyk oer de streek. Se waarden letter út de útslach skrast, hoewol't der gjin nije winner oanwiisd waard.
Wite See
Geografy
De Noardlike Dvina levert it measte wetter oan. Ek de Mezen, dy't yn it uterste noardeasten fan de see útmûnet, is in grutte wetterleveransier. De see leit foar it grutste part besuden de Poalsirkel en is it grutste part fan it jier beferzen.
Fryske Akte
It taheakke eksamenprogramma omfet skriftlik: oersettings Frysk-Nederlânsk en Nederlânsk-Frysk, opstel en diktee. Mûnling: Lêzen en Taaleigen, Spraakkeunst, Fryske letterkunde nei 1800 en didaktyk., It earste eksamen wie yn 1957. Besit fan de Underwiisakte is ferplicht.
Kommodus
Jeugd
Komodus wie de njoggende en ienich oerlibjende soan fan Markus Aurelius en Faustina. Hy waard berne yn Lanuvium, Itaalje yn augustus 161. Fan syn ierste jeugd ôf waard troch syn heit soarge dat er de best mooglike oplieding krige. De ferneamde arts Klaudius Galenus hie him as pasjint. Hy krige de titel Caesar doe't er fiif jier âld wie, wat betsjutte dat er fan dat stuit ôf offisjeel opfolger wie fan syn heit, dy't dêrmei ôfwykte fan de tradysje sûnt keizer Nerva, om in adoptyfsoan as opfolger te kiezen (sjoch Adoptyfkeizers).
Wûnseradiel-Súdtocht
De Wûnseradiel-Súdtocht is reedriderstocht oer 35,70 of 105 km yn de gemeente Wûnseradiel. Op dizze toertocht wurde de doarpen Makkum, Warkum, Tsjerkwert en Parregea oandien. It startplak is alle kearen yn in oar doarp.
Beaufortsee
thumb|260px|Beaufortsee yn 'e winter, 1949. Fotograaf: Skout-by-nacht Harley D. Nygren, NOAA Corps (ret.) Beaufortzee is in see yn de Noardlike Iissee benoarden Kanada en Alaska. De see rint likernôch fan Point Barrow (Alaska) oant it Bankseilân yn Noard-Kanada. It oerflak berint 450,000 km².
De see is neamd nei de Britske admiraal Francis Beaufort.
It Paradys
Klompepaad
De start is leit tusken Achterveld en Barneveld yn by de pleats Vanelly. Erica-Súd hat ek meiwurke oan in 10 kilometer lang Klompepaad. De rûte giet ek troch lângoed Lyts Bylaer. Yn it gebiet komme ûnder oare reeën, hazzen, iikhoarntsjes foar. Der binne mear as 200 plantesoarten, wêrfan guoddens op de reade list steane. Krektas op alle klompepaden binne hûnen net tastien. Ek oanline binne se net wolkom omdat de paden faak oer partikuliere grûnen rinne en se wilde bisten en it fee skrikke litte kinne. Boppedat binne boeren ek bang dat hûnen syktes oerbringe sille.
Kleaster Galilea
Frouljukleaster Galilea
Neffens in ferhaal kaam yn 1496, yn de tiid fan de Skieringers en Fetkeapers, in groep Grinslanners, dy't ûnderweis wienen nei it belis fan Harns, lâns it kleaster en stoppe dêr om bier te drinken. It bier smakke lykwols net en in feint fan it kleaster waard der by roppen en krige bier nei him ta smiten. De opljeppende feint smiet bier werom. De Grinslanners draafden dêrnei efter him oan en sloegen him dea foar it alter fan de kleastertsjerke. Neffens de Fryske skiedskriuwer Christianus Schotanus moasten de Grinslanners, omdat se moardners dêrnei net foar it rjocht dagen, dat djoer betelje; Se hienen 'hiernae geen voorspoed meer in Westerlauwers' (Fryslân). Yn 1517 krige it kleaster in frijbrief fan Karel de Grutte, dêryn beloofde dy dat it kleaster en syn eigendommen gewurde litten wurde soenen troch syn soldaten.
Herfoarme Nederlânske tsjerke fan Poughkeepsie
De herfoarme gemeente waard yn 1716 stifte. It hjoeddeiske gebou waard yn 1921 boud neffens it neogoatyske ûnwerp fan Charles Collens.
Izer
Tapassings
Oare toepassings binne:
The Equalizer (franchise)
The Equalizer (1985)
The Equalizer wie in spionaazjeskrillersearje, dy't betocht waard troch Michael Sloan en Richard Lindheim. De rige gie oer Robert McCall (spile troch Edward Woodward), in pinsjonearre geheim agint foar in net by namme neamde ynljochtingetsjinst fan 'e Amerikaanske oerheid. Hy hat in protte dingen dien dêr't er net grutsk op is, en besiket dêrfoar no boete te dwaan troch fergees syn tsjinsten oan te bieden as oplosser fan problemen, beskermer en/of ûndersiker. The Equalizer rûn fjouwer seizoenen, fan septimber 1985 oant en mei augustus 1989, en der waarden yn totaal 88 ôfleverings fan makke troch tillefyzjestudio Universal Television. De searje waard oarspronklik útstjoerd troch CBS.
Poughkeepsie (New York)
Skiednis
Nei de oankeap fan it gebiet fan de yndianen setten Nederlanners harren yn de 17e iuw nei wenjen op it plak. It gyng de delsetting goed en yn 1720 waard der in herfoarme tsjerke boud.
Om't it plak net fier fan New York City leit en de omjouwing fan Poughkeepsie in oantreklik lânskip biedt, lieten rike famyljes lykas de Astors en de Vanderbilts dêr harren bûtenferbliuwen bouwe.
Izer
Izer yn fieding
It minsklik lichem hat deis ûngefear 15 mg izer nedich.
Hearlikheid Fryslân
Skiednis
Yn 1580 waard it grutste diel fan Fryslân opnommen yn de Uny fan Utert. Fanwege de ynterne ferdieldheden waard Fryslân as fiifde yn rang, dus nei Utert, yn it ferbûn opnommen.
Upke Tallum
Upke Douwes Tallum wie grytman fan Hinnaarderadiel.
List fan planetoïden 26001-27000
Dit is in list fan planetoïden 26001-27000.
Morgenrood
It liet Morgenrood heart ta de klassikers fan it sosjalistyske repertoire. It waard foar de Twadde Wrâldoarloch faak songen op sosjalistyske gearkomsten en wie tanksij it koar De Stem des Volks ek faak op de VARA-radio te hearren.
De Swel (Burdaard)
De Swel is in nôt-, pel- en houtseachmûne yn Burdaard.
Lead (elemint)
Opmerklike eigenskippen
Lead is it swierste elemint dat stabile isotopen hat, hoewol't bismut-209 troch syn tige lange ferfaltiid ek as stabyl beskôge wurde kin. Swierdere eleminten ferfalle úteinlik nei lead. In diel fan it lead is dus ûntstien út dizze eleminten.
Lost in Translation (film)
Produksje
Lost in Translation waard regissearre troch Sofia Coppola, de dochter fan 'e ferneamde Amerikaanske filmmakker Francis Ford Coppola, nei in senario fan harsels. Hja begûn it skript te skriuwen nei't se tiid yn Tokio trochbrocht hie en in swak foar dy stêd krigen hie. It ferhaal moast oer twa personaazjes gean dy't in (yn har wurden) "romantyske melankelikens" ûndergiene yn it Park Hyatt Tokio, itselde hotel dêr't sysels ferbleau doe't se yn 1999 har earste langspylfilm The Virgin Suicides promoate.
De postproduksje duorre tsien wiken, wêrby't filmeditor Sarah Flack en Sofia Coppola de filmmontaazje diene, wylst de filmmuzyk gearstald waard ûnder tafersjoch fan Brian Reitzell.